cyanic-selkie/wikianc huggingface dataset:
ตำบลบางแก้ว (อำเภอบ้านแหลม)
ป่าชายเลน
ในเขตตำบลบางแก้วนั้นไม่มีพื้นที่ป่าชายเลนมากนัก เนื่องจากเป็นพื้นที่ที่ได้มีการพังทลายของดินชายฝั่งค่อนข้างสูง จะมีเพียงปรากฏตามชายฝั่งหลังเขื่อนหินที่กั้นแรงการกัดเซาะชายฝั่ง ป่าชายเลนของตำบลบางแก้วนั้นส่วนใหญ่ถูกทำลายไปก่อนหน้านี้ อันเนื่องจากการเข้าไปตัดไม้ในการเผาถ่านเป็นหลัก การตัดไม้ป่าชายเลนในอดีตส่งผลให้ชายหาดบางแก้วขาดความสมดุลทางระบบนิเวศป่าชายเลนไป อีกทั้งแนวปราการที่จะป้องกันการกัดเซาะพลังทลายของชายฝั่งทะเลก็เสียหายไปด้วย โดยการขุดกระซ้า (เปลือกหอยป่นละเอียดจากธรรมชาติ) ไปขายหรือนำไปเป็นส่วนผสมอาหารสัตว์ในภาคอุตสาหกรรมอาหารสัตว์ ซึ่งเป็นการรู้เท่าไม่ถึงการณ์อันก่อให้เกิดผลเสียหายนานัปการ จนในที่สุดหมู่บ้าน ในตำบลบางแก้วได้ถูกกัดเซาะหายกลายเป็นทะเล ด้วยปัญหาการกัดเซาะชายฝั่งทะเลที่มีความรุนแรงทวีมากขึ้นในยามที่มีคลื่นใหญ่ จึงได้มีการเข้าไปศึกษาปัญหาและการแก้ไขโดยมีสถาบันวิจัยและพัฒนาแห่งเอเชีย ทำการศึกษาชายฝั่งทะเล ณ ตำบลบางแก้ว ในปี พ.ศ. 2532 ทั้งนี้ได้ทำเขื่อนเป็นกองหิน จำนวน 14 กอง เพื่อแก้ไขปัญหาดังกล่าว การกัดเซาะได้เพียงแค่ชลอความรุนแรงเท่านั้น จึงได้มีการวางแนวปราการเป็นเขื่อนหินเป็นแนวยาวตามชายฝั่งของตำบลบางแก้วที่มีการกัดเซาะรุนแรง
ปัญหาของตำบล
กาลเวลาผ่านไป ประเทศไทยได้มีการพัฒนาประเทศจากเกษตรแบบพึ่งพาอาศัยเกื้อกูล มาเป็นเกษตรอุตสาหกรรม ทำให้กระซ้า (เปลือกหอย) ถูกนำมาใช้เป็นวัตถุดิบในอุตสาหกรรมอาหารสัตว์ ชาวบ้านที่อาศัยใกล้เคียงชายทะเลอ่าวบางแก้วจึงได้ลักลอบเข้าขุดกระซ้าบรรจุถุงจำหน่าย และปัญหาการบุกรุกป่าชายเลนได้มีความรุนแรงขึ้นจนไม่มีสภาพความเป็นป่าชายเลน เกิดปัญหาการกัดเซาะชายทะเลอย่างรุนแรงแบบที่ไม่เคยมีมาก่อน สร้างความเสียหายแก่บ้านเรือนของประชาชน วัดวาอาราม ต้องรื้อย้ายเข้ามาในแผ่นดินมากขึ้น อันเนื่องจากไม่มีปราการธรรมชาติในการป้องกันแรงกระแทรกของคลื่นลมที่พัดเข้าชายฝั่งในฤดูกาลที่คลื่นลมแรง ประกอบกับการสร้างเขื่อนทำให้มีการขังน้ำไว้ในเขื่อน ตะกอนที่แขวนลอยในน้ำจึงตกตะกอนในเขื่อน ตะกอนที่จะลอยตามน้ำออกปากอ่าวแล้วมาเติมให้กับชายฝั่งจึงลดลง
ทางด้านชายฝั่งทะเลอ่าวบางแก้ว (อ่าวไทย) ประสบปัญหาการกัดเซาะชายฝั่งมากที่สุด มีการกัดเซาะชายฝั่ง ทำให้หมู่บ้าน ศาลากลางบ้านบางแก้ว วัดโคมนารามต้องดำเนินการย้ายสิ่งก่อสร้างขยับเข้ามาในผืนดินให้มากขึ้น จนกระทั่งได้มีศึกษาผลกระทบจากปัณหาดังกล่าวเพื่อแก้ไขอย่างเร่งด่วน และได้ทำการสร้างเขื่อนหินโดยสร้างจากชายฝั่งเป็นจำนวน 14 กอง เพื่อช่วยในการลดความแรงที่จะเข้ามาปะทะชายฝั่งของคลื่นลมที่จะปะทะกับชายฝั่งได้ หลังจากสร้างเขื่อนแล้วปัญหาการกัดเซาะได้ลดความรุนแรงของการพังทลายของชายฝั่งลง
สาธารณสุข
ตำบลบางแก้วเป็นพื้นที่ให้บริการของโรงพยาบาลพระจอมเกล้า จังหวัดเพชรบุรี และมีโรงพยาบาลส่งเสริมสุขภาพตำบล จำนวน 2 แห่ง คือ โรงพยาบาลส่งเสริมสุขภาพตำบลบางแก้ว และโรงพยาบาลส่งเสริมสุขภาพตำบลบ้านนาบัว
สถานที่สำคัญ
วัดทางพระพุทธศาสนา 3 แห่ง
โครงการฟาร์มทะเลตัวอย่างตามพระราชดำริ
โครงการฟาร์มทะเลตัวอย่างตามพระราชดำริในสมเด็จพระนางเจ้าสิริกิติ์ พระบรมราชินีนาถ ตำบลบางแก้ว อำเภอบ้านแหลม จังหวัดเพชรบุรี เกิดขึ้นจากสมเด็จพระนางเจ้าสิริกิติ์ พระบรมราชินีนาถ มีพระราชดำริจะใช้ที่ดินซึ่งนางวาสนา เทพหัสดิน ณ อยุธยา น้อมเกล้าฯ ถวาย จำนวน 82 ไร่ 2 งาน 50 ตารางวา พัฒนาเป็นฟาร์มตัวอย่างให้ผู้จับสัตว์น้ำ ผู้เพาะเลี้ยงสัตว์น้ำ และผู้ที่สนใจทั่วไป ได้ใช้เป็นแหล่งพัฒนา แลกเปลี่ยน เรียนรู้ดูงานนำไปปรับใช้ให้ถูกต้องเหมาะสมกับสภาพแวดล้อมท้องถิ่นของตนต่อไป รวมถึงการเสริมสร้างให้ชาวบ้านในพื้นที่มีงานทำ
สมเด็จพระนางเจ้าสิริกิติ์ พระบรมราชินีนาถ ได้ทรงพระราชทานพระราชดำริมาตั้งแต่ปี 2551 เนื่องจากเห็นว่าพื้นที่บริเวณดังกล่าวมีเกษตรกรทำการประมงและการทำนาเกลือ ซึ่งส่วนนี้น่าจะมีการจัดตั้งศูนย์เพื่อให้พี่น้องเกษตรกรได้เรียนรู้การทำประมงทะเลเพื่อให้เห็นว่าฟาร์มทะเลแบบผสมผสาน
กรมประมง กระทรวงเกษตรและสหกรณ์ ได้เข้าพื้นที่ทำโครงสร้างโรงเรือนการเพาะเลี้ยงสัตว์น้ำ กรมชลประทานได้เข้าปรับพื้นที่เพื่อก่อสร้างระบบสาธารณูปโภค โครงส้างพื้นฐาน ศูนย์ศึกษาและพัฒนาประมงแห่งเอเชียตะวันออกเชียงใต้ได้สนับสนุนงบประมาณในการก่อสร้างโครงสร้างการเพาะเลี้ยงสัตว์น้ำ
โรงเรียนโพธินิมิตวิทยาคม
โรงเรียนโพธินิมิตวิทยาคม [โพ-ทิ-นิ-มิด] เป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 4 บ้านลาว ตำบลบางพูด อำเภอปากเกร็ด จังหวัดนนทบุรี ประกาศจัดตั้งขึ้นเมื่อวันที่ 13 มกราคม พ.ศ. 2526 โดยใช้ที่ดินประมาณ 30 ไร่ ของวัดโพธิ์บ้านอ้อย โดยมีพระอธิการทองดี ฐานธมฺโม เจ้าอาวาสวัดโพธิ์บ้านอ้อย เป็นผู้อุปถัมภ์โรงเรียน
ประวัติ
พระอธิการทองดี ฐานธมฺโม เจ้าอาวาสวัดโพธิ์บ้านอ้อย มีความปรารถนาเป็นอย่างยิ่งที่จะให้มีโรงเรียนมัธยมศึกษาเกิดขึ้นในท้องที่ตำบลบางพูด โดยเฉพาะบนที่ดินบางส่วนของวัด จึงได้ปรึกษากับนายกว้าง รอบคอบ ผู้อำนวยการโรงเรียนปากเกร็ดซึ่งในขณะนั้นอยู่ในระหว่างปีการศึกษา 2524 และกำลังขาดแคลนห้องเรียนเนื่องจากอยู่ระหว่างการก่อสร้างอาคารเรียน โรงเรียนปากเกร็ดจึงขออนุญาตใช้อาคารส่วนหนึ่งของโรงเรียนประถมศึกษาเป็นที่เรียน และได้ตกลงกันในหลักการว่าสมควรเปิดโรงเรียนใหม่ขึ้น
ต่อมาในปีการศึกษา 2525 โรงเรียนปากเกร็ดไม่สามารถจะรับนักเรียนเข้าชั้นมัธยมศึกษาปีที่ 1 ได้ทั้งหมด ประกอบกับแรงผลักดันจากผู้ปกครองของนักเรียนที่ยังไม่มีที่เรียน นายกว้างจึงหารือกับเจ้าอาวาสวัดโพธิ์บ้านอ้อยอีกครั้งหนึ่งและตัดสินใจเปิดเป็นสาขาของโรงเรียนปากเกร็ดไปก่อน โดยขออนุมัติเปิดสอนในชั้นมัธยมศึกษาปีที่ 1 จำนวน 6 ห้องเรียน จากกรมสามัญศึกษา โดยมีอาจารย์จากโรงเรียนปากเกร็ดหมุนเวียนกันมาสอน และมีนายพงษ์ศักดิ์ ปกป้อง หัวหน้าวิชาการพัสดุ ช่วยราชการโรงเรียนปากเกร็ด เป็นผู้ดูแลแทนผู้อำนวยการโรงเรียนปากเกร็ด ในปีนั้นมีนักเรียนทั้งหมด 234 คน ใช้อาคารเรียนของโรงเรียนประถมศึกษาซึ่งตั้งอยู่บนที่ดินของวัดโพธิ์บ้านอ้อย
ต่อมาในปีการศึกษา 2526 ได้ประกาศจัดตั้งเป็นโรงเรียนมัธยมศึกษาในชื่อว่า "โพธินิมิตวิทยาคม" หมายความว่า "การถึงพร้อมด้วยความรู้ดังเครื่องหมายของผู้รู้แจ้ง" และในปีการศึกษานี้ได้เปิดสอนในชั้นมัธยมศึกษาปีที่ 1 จำนวน 8 ห้องเรียน และชั้นมัธยมศึกษาปีที่ 2 จำนวน 6 ห้องเรียน แต่เนื่องจากมีนักเรียนที่ยังไม่มีที่เรียนอีกจำนวนมาก จึงได้ขอขยายห้องเรียนเพิ่มเติมอีก กรมสามัญศึกษาได้อนุมัติให้เปิดสอนในชั้นมัธยมศึกษาปีที่ 1 จำนวน 9 ห้องเรียน และชั้นมัธยมศึกษาปีที่ 2 จำนวน 7 ห้องเรียน
ในปีการศึกษา 2550 คณะกรรมการ 4 องค์กรหลักของโรงเรียนมีความเห็นว่า เจดีย์องค์เดิมซึ่งมีลักษณะเป็นกองดินนั้นควรได้รับการบูรณะเสียใหม่ โดยภายในเจดีย์ได้บรรจุพระบรมสารีริกธาตุ กรุพระเก่า และสิ่งของต่าง ๆ ที่ขุดพบจากเจดีย์องค์เดิม และให้ชื่อเจดีย์องค์นี้ว่า "พระธาตุเจดีย์โพธินิมิต"
ฟาร์คราย 3
ฟาร์คราย 3 (Far Cry 3) เป็นวิดีโอเกมโอเพนเวิลด์ แอ็กชันผจญภัย และเกมยิงมุมมองบุคคลที่หนึ่ง ที่พัฒนาโดย ยูบิซอฟต์มอนทรีออล ร่วมกับ ยูบิซอฟต์แมสสีป, ยูบิซอฟต์ชางไฮ และยูบิซอฟต์เรดสตอร์ม จัดจำหน่ายโดยยูบิซอฟต์สำหรับไมโครซอฟท์ วินโดวส์ ,เพลย์สเตชัน 3 และเอกซ์บอกซ์ 360 เกมวางจำหน่ายในวันที่ 29 พฤศจิกายน ค.ศ. 2012 ในทวีปออสเตรเลีย วันที่ 30 พฤศจิกายน ค.ศ. 2012 ในทวีปยุโรป และวันที่ 4 ธันวาคม ค.ศ. 2012 ในทวีปอเมริกาเหนือ มีภาคเสริมที่แยกออกต่างหากคือ ฟาร์คราย 3: บลัดดรากอน  ออกจำหน่ายวันที่ 30 เมษายน ค.ศ. 2013
เกมเป็นเกมลำดับที่สามในเกมชุดฟาร์คราย ได้รับคำยกย่องอย่างมากตั้งแต่ออกจำหน่าย มีนักวิจารณ์ชื่นชมการออกแบบโลกของเกม ระบบการเล่นและเนื้อเรื่องแบบปลายเปิด ขณะที่ระบบการเล่นหลายผู้เล่นถูกตำหนิ หลังจากเกมประสบความสำเร็จ ยูบิซอฟต์ประกาศตัวเกมภาคต่อคือ [ฟาร์คราย 4]]
เกาะซาวู
ซาวู (Savu, Sawu, Sawoe), ซาบู (Sabu) หรือ ฮาวู (Havu, Hawu, Hawoe) เป็นเกาะที่ใหญ่ที่สุดในบรรดากลุ่มเกาะ 3 เกาะที่ตั้งอยู่กึ่งกลางระยะทางระหว่างเกาะซุมบากับเกาะโรเต (ทางทิศตะวันตกของเกาะติมอร์) ในจังหวัดนูซาเติงการาตะวันออกของประเทศอินโดนีเซีย มีเรือข้ามฟากเชื่อมต่อเกาะเหล่านี้ไปยังเมืองไวงาปูบนเกาะซุมบา และเมืองกูปังในติมอร์ตะวันตก นอกจากนี้ยังสามารถเดินทางโดยเครื่องบินจากซาวูไปยังติมอร์ตะวันตกด้วย
เจ้าจอมมารดาเอม ในรัชกาลที่ 4
เจ้าจอมมารดาเอม (พ.ศ. 2382 — 5 กุมภาพันธ์ พ.ศ. 2456) เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ
ประวัติ
เจ้าจอมมารดาเอม เกิดเมื่อปี พ.ศ. 2382 บ้างว่าเกิดปี พ.ศ. 2383 ในครอบครัวอำมาตย์ เป็นธิดาของหลวงปราณีประชาชน (แมลงทับ นาครทรรพ) ยกกระบัตรกรุงเก่า กับภริยาชื่อเอี่ยม  มีพี่น้องจำนวนหนึ่ง เช่น หม่อมตาดเล็กในพระเจ้าบรมวงศ์เธอ กรมหลวงสรรพสาตรศุภกิจ หม่อมสุวรรณและหม่อมพริ้งในพระเจ้าบรมวงศ์เธอ กรมหลวงประจักษ์ศิลปาคม เป็นอาทิ
ต่อมาเจ้าจอมมารดาเอมได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ (18 พฤศจิกายน พ.ศ. 2400 — 22 มีนาคม พ.ศ. 2426) ถึงวันที่ 23 ตุลาคม พ.ศ. 2447 พระบาทสมเด็จพระจุลจอมเกล้าเจ้าอยู่หัวโปรดเกล้าพระราชทานเหรียญรัตนาภรณ์ รัชกาลที่ 4 ชั้นที่ 4 พร้อมทั้งหีบหมากกะไหล่ทองและกาน้ำกะไหล่ทอง
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังเพื่ออำรุงเลี้ยงพระราชธิดา แต่เมื่อพระเจ้าบรมวงศ์เธอ พระองค์เจ้าอนงค์นพคุณพระราชธิดาสิ้นพระชนม์ลง ตั้งแต่นั้นเป็นต้นมาเจ้าจอมมารดาเอมก็อยู่เพียงตัวคนเดียว ออกมาอยู่นอกวังบ้าง กลับเข้าไปในวังบ้างตามอัตภาพ กระทั่งในปี พ.ศ. 2447 เจ้าจอมมารดาเอมเริ่มมีอาการป่วย จึงออกมารักษาตัวที่วังสรรพสาตรศุภกิจของพระเจ้าบรมวงศ์เธอ กรมหลวงสรรพสาตรศุภกิจ จนถึงแก่อนิจกรรมด้วยโรคชราเมื่อวันที่ 5 กุมภาพันธ์ พ.ศ. 2456 พระราชทานเพลิงศพ ณ วัดราชาธิวาสราชวรวิหาร เมื่อวันที่ 1 มิถุนายน พ.ศ. 2457 พร้อมกับศพของเจ้าจอมมารดาเที่ยง ในรัชกาลที่ 4 และเจ้าจอมมารดาสังวาลย์ ในรัชกาลที่ 4 โดยพระบาทสมเด็จพระมงกุฎเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จเป็นองค์ประธาน
มิสแกรนด์ยูเครน
มิสแกรนด์ยูเครน (Miss Grand Ukraine) เป็นตำแหน่งในการประกวดนางงามระดับประเทศของยูเครน ซึ่งจะต้องเป็นตัวแทนของประเทศเข้าร่วมการประกวดมิสแกรนด์อินเตอร์เนชันแนล โดยในปัจจุบัน ผู้ดำรงตำแหน่งมิสแกรนด์ยูเครนจะมาจากการประกวด ควีนออฟยูเครน โดยการประกวดดังกล่าวใช้ระบบการคัดเลือกหาตัวแทนของแต่ละแคว้น เพื่อเข้าร่วมการประกวดในระดับประเทศ โดยจะถือว่าผู้ที่ชนะการประกวด ควีนออฟยูเครน ในแต่ละปี เป็นผู้ดำรงตำแหน่ง มิสแกรนด์ยูเครน ผู้ถือลิขสิทธิ์การจัดหาผู้ดำรงตำแหน่งมิสแกรนด์ยูเครนในปัจจุบัน คือ Natalia Kovaleva
สตูเดอเบเกอร์
สตูเดอเบเกอร์ (Studebaker) เป็นบริษัทผลิตเกวียนและรถยนต์ของสหรัฐอเมริกาจากเมืองเซาท์เบนด์ รัฐอินดีแอนา เริ่มกิจการเมื่อปี ค.ศ. 1852 และก่อตั้งเป็นบริษัทเมื่อปี ค.ศ. 1868 ภายใต้ชื่อ สตูเดอเบเกอร์ บราเธอร์ส แมนูแฟคเจอริ่ง คอมพานี (Studebaker Brothers Manufacturing Company) เดิมเป็นบริษัทผลิตเกวียนสำหรับชาวนา เหมืองแร่ และกองทัพ
มิสแกรนด์ยูเครน
ผู้ดำรงตำแหน่งมิสแกรนด์ยูเครนคนแรก คือ Nadiya Karplyuk จากแคว้นวอลึญ และได้เข้าร่วมการประกวดมิสแกรนด์อินเตอร์เนชันแนล 2014 และสามารถผ่านเข้าสู่รอบ 20 คนสุดท้ายได้สำเร็จ ส่วนผู้ดำรงตำแหน่งมิสแกรนด์ยูเครนคนปัจจุบัน คือ  Snizhana Tanchuk จากแคว้นลวิว ซึ่งได้รับตำแหน่งจากการประกวดควีนออฟยูเครน 2017 เมื่อวันที่ 26 พฤษภาคม ค.ศ. 2017 ณ ห้องประชุม Freedom Event, ถนน Kyrylivska เลขที่ 134, เคียฟ, ยูเครน และจะต้องเข้าร่วมการประกวดมิสแกรนด์อินเตอร์เนชันแนล 2017 ณ ประเทศเวียดนาม ในเดือนตุลาคม ค.ศ. 2017
สตูเดอเบเกอร์
สตูเดอเบเกอร์เริ่มเข้าสู่ธุรกิจยานยนต์ด้วยการผลิตรถยนต์พลังงานไฟฟ้า ในปี ค.ศ. 1902 และรถยนต์น้ำมันเชื้อเพลิงในปี ค.ศ. 1904 โดยขายภายใต้ชื่อ "สตูเดอเบเกอร์ ออโต้โมบิล คอมพานี" (Studebaker Automobile Company) แผนกรถยนต์ของสตูเดอเบเกอร์ทำงานร่วมกับบริษัทการ์ฟอร์ดแห่งเมืองอิเลเรีย รัฐโอไฮโอ จนถึงปี ค.ศ. 1911 และบริษัทอี-เอ็ม-เอ็ฟ หลังจากปี ค.ศ. 1909 รถยนต์น้ำมันเชื้อเพลิงคันแรก ๆ ผลิตโดยสตูเดอเบเกอร์เพียงผู้เดียวออกจำหน่ายสู่ตลาดในเดือนสิงหาคม ค.ศ. 1912 ในช่วงเวลา 50 ปีถัดมา บริษัทสตูเดอเบเกอร์ได้สร้างชื่อเสียงในด้านของคุณภาพและความทนทาน หลังจากที่ประสบปัญหาทางการเงินหลายปี สตูเดอเบเกอร์ก็ได้เข้ารวมกับแพคการ์ดในปี ค.ศ. 1954 จนกลายเป็นสตูเดอเบเกอร์-แพ็กการ์ด คอร์ปอเรชั่น แต่ปัญหาทางการเงินของสตูเดอเบเกอร์นั้นใหญ่มากกว่าที่ผู้บริหารของแพคการ์ดได้คาดการณ์ไว้ จนในภายหลังชื่อแพคการ์ดถูกนำออกจากชื่อบริษัท บริษัทจึงเปลี่ยนชื่อกลับเป็น สตูเดอเบเกอร์ คอร์ปอเรชั่น ในปี ค.ศ. 1962 โรงงานที่เมืองเซาท์เบนด์ยุติการผลิตในวันที่ 20 ธันวาคม ค.ศ. 1963 และรถสตูเดอเบเกอร์คันสุดท้ายเลื่อนออกจากสายพานการผลิตที่เมืองแฮมิลตัน รัฐออนแทรีโอ ประเทศแคนาดาเมื่อวันที่ 16 มีนาคม ค.ศ. 1966
มิสแกรนด์ยูเครน
ผลงานการเข้าประกวดระดับนานาชาติ
สัญลักษณ์สี : ชนะเลิศ
การจัดประกวด
ในปี ค.ศ. 2014-2015 ผู้ดำรงตำแหน่งมิสแกรนด์ยูเครนจะมาจากการแต่งตั้งให้ดำรงตำแหน่ง แต่หลังจากปี ค.ศ. 2016 เป็นต้นมา Natalia Kovaleva ผู้ก่อตั้ง Diva Fashion Group และผู้จัดการการประกวดควีนออฟยูเครน ได้รับสิทธิ์ในการจัดหาตัวแทนจากยูเครนเพื่อเข้าร่วมการประกวดมิสแกรนด์อินเตอร์เนชันแนล จึงได้มีการจัดประกวดเพื่อค้นหาผู้ดำรงตำแหน่งมิสแกรนด์ยูเครนขึ้น โดยจะถือว่าผู้ที่ชนะการประกวดควีนออฟยูเครนในแต่ละปี จะเป็นผู้ดำรงตำแหน่งมิสแกรนด์ยูเครน
ควีนออฟยูเครน 2019
การคัดเลือกผู้เข้าร่วมการประกวดควีนออฟยูเครน 2019 นั้นจะมีการคัดเลือกตัวแทนในแต่ละแคว้น/นคร โดยผู้ที่ผ่านรอบคัดเลือกระดับท้องถิ่นเข้าสู่การประกวดควีนออฟยูเครน 2019 มีทั้งสิ้น 18 คน ดังรายชื่อต่อไปนี้:
ควีนออฟยูเครน 2018
การคัดเลือกผู้เข้าร่วมการประกวดควีนออฟยูเครน 2018 นั้นจะมีการคัดเลือกตัวแทนในแต่ละแคว้น/นคร โดยผู้ที่ผ่านรอบคัดเลือกระดับท้องถิ่นเข้าสู่การประกวดควีนออฟยูเครน 2018 มีทั้งสิ้น 21 คน ดังรายชื่อต่อไปนี้:
ควีนออฟยูเครน 2017
ควีนออฟยูเครน 2017 (Queen of Ukraine 2017; Королева Украины 2017) เป็นการประกวดนางงามระดับประเทศของยูเครน ซึ่งถือเป็นการประกวดควีนออฟยูเครนครั้งที่ 10 โดยการประกวดรอบสุดท้ายถูกจัดขึ้นในวันที่ 26 พฤษภาคม ค.ศ. 2017 ณ ห้องประชุม Freedom Event, ถนน Kyrylivska เลขที่ 134, เคียฟ, ยูเครน โดยผู้ชนะการประกวดในครั้งนี้ คือ Snizhana Tanchuk จากแคว้นลวิว ซึ่งได้รับการส่งมอบตำแหน่งโดย  Veronika Mykhailyshyn – มิสแกรนด์ยูเครน 2016 และจะต้องเข้าร่วมการประกวดมิสแกรนด์อินเตอร์เนชันแนล 2017 ในช่วงเดือนตุลาคม ค.ศ. 2017 ที่ประเทศเวียดนาม
ผู้เข้าประกวด
การคัดเลือกผู้เข้าร่วมการประกวดควีนออฟยูเครน 2017 นั้นจะมีการคัดเลือกตัวแทนในแต่ละแคว้น/นคร โดยผู้ที่ผ่านรอบคัดเลือกระดับท้องถิ่นเข้าสู่การประกวดควีนออฟยูเครน 2017 มีทั้งสิ้น 22 คน ดังรายชื่อต่อไปนี้:
ควีนออฟยูเครน 2016
ควีนออฟยูเครน 2016 (Queen of Ukraine 2016; Королева Украины 2016) เป็นการประกวดนางงามระดับประเทศของยูเครน ซึ่งถือเป็นการประกวดควีนออฟยูเครนครั้งที่ 9 โดยการประกวดรอบสุดท้ายถูกจัดขึ้นในวันที่ 19 พฤษภาคม ค.ศ. 2016 ณ อาคาร Novopecherskiye lipki, ถนน Drohomyrova, เลขที่ 18, เคียฟ, ประเทศยูเครน โดยผู้ชนะการประกวดในครั้งนี้ คือ Veronika Mykhailyshyn จากแคว้นอีวานอ-ฟรันกิวสก์ ซึ่งได้รับการส่งมอบตำแหน่งโดย  Yekaterina Kachashvili – ควีนออฟยูเครน 2016 ซึ่งในปีนี้ผู้ชนะการประกวดควีนออฟยูเครนจะต้องเข้าร่วมการประกวดมิสโมเดลออฟเดอะเวิลด์ที่ประเทศจีนในช่วงเดือนพฤศจิกายน ค.ศ. 2016 ส่วนผู้ที่ได้รับตำแหน่ง มิสแกรนด์ยูเครน 2016 ในการประกวดครั้งนี้ คือ Marina Kushnir จากแคว้นดอแนตสก์ ซึ่งต้องเข้าร่วมการประกวดมิสแกรนด์อินเตอร์เนชันแนล 2016 ที่เมืองลาสเวกัส สหรัฐ ในช่วงเดือนตุลาคม ค.ศ. 2016
ทั้งนี้ หลังจากการประกวดเสร็จสิ้น ได้มีการเปลี่ยนแปลงตัวแทนที่ต้องเข้าร่วมการประกวดในระดับนานาชาติ โดย Marina Kushnir ซึ่งได้รับตำแหน่ง มิสแกรนด์ยูเครน 2016 ต้องไปประกวดมิสโมเดลออฟเดอะเวิลด์ 2016 ที่ประเทศจีน ส่วน Veronika Mykhailyshyn ซึ่งเป็นผู้ชนะการประกวดควีนออฟยูเครน 2016 ซึ่งเดิมต้องไปประกวดมิสโมเดลออฟเดอะเวิลด์ 2016 ให้เป็นผู้ดำรงตำแหน่งมิสแกรนด์ยูเครน 2016 และเข้าร่วมการประกวดมิสแกรนด์อินเตอร์เนชันแนล 2016 ที่ประเทศสหรัฐอเมริกาแทน ซึ่งผลการประกวดพบว่าเธอสามารถทำผลงานได้ถึงรอบ 10 คนสุดท้าย
ผู้เข้าประกวด
การคัดเลือกผู้เข้าร่วมการประกวดควีนออฟยูเครน 2016 นั้นจะมีการคัดเลือกตัวแทนในแต่ละแคว้น/นคร โดยผู้ที่ผ่านรอบคัดเลือกระดับท้องถื่นเข้าสู่การประกวดควีนออฟยูเครน 2016 มีทั้งสิ้น 20 คน ดังรายชื่อต่อไปนี้:
คาสึมิ (โปเกมอน)
คาสึมิ (カスミ Kasumi) หรือชื่อภาษาอังกฤษว่า มิสตี้ (Misty) เป็นตัวละครเอกของโปเกมอนฉบับอนิเมะ
ประวัติ
ชื่นชอบโปเกมอนประเภทน้ำ แต่เกลียดโปเกมอนประเภทแมลง เธอเป็นยิมลีดเดอร์แห่งฮานาดะยิมผู้ใช้โปเกมอนน้ำ เธอมีพี่น้อง 4 คน โดยเธอเป็นน้องคนเล็กสุด
ปล่อยไปแล้ว
หมายเหตุ: เครื่องหมาย → หมายถึง พัฒนาร่างเป็น / เครื่องหมาย ↔ หมายถึง พัฒนาร่างเมก้า
วิษุวัต
วิษุวัต (विषुवत्, equinox) หรือ จุดราตรีเสมอภาค เป็นศัพท์ดาราศาสตร์ หมายถึงช่วงที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดี ซึ่งจะเกิดขึ้นปีละ 2 ครั้ง หรือในหนึ่งรอบที่โลกโคจรรอบดวงอาทิตย์ ความเอียงของแกนโลกจะเลื่อนมาอยู่ในระนาบที่ได้ฉากกับตำแหน่งดวงอาทิตย์ ซึ่งวันนั้นกลางวันจะเท่ากับกลางคืน
การเรียกชื่อ
ศารทวิษุวัต (शारद विषुवत्, autumnal equinox) เกิดในวันที่ 22 หรือ 23 กันยายนของทุกปี ซึ่งตรงกับฤดูใบไม้ร่วงในเขตซีกโลกเหนือ ในปี พ.ศ. 2549 ศารทวิษุวัตเกิดตรงกับ วันที่ 23 กันยายน เวลา 4:03 น. ตามเวลากรีนิช หรือเท่ากับ 11:03 น. ตามเวลาประเทศไทย วสันตวิษุวัต (वसन्त विषुवत्, vernal equinox) เกิดในวันที่ 20 หรือ 21 มีนาคมซึ่งตรงกับฤดูใบไม้ผลิของซีกโลกเหนือ ในปี พ.ศ. 2549 วสันตวิษุวัตเกิดขึ้นในวันที่ 20 เดือนมีนาคม เวลา 18:26 น เวลากรีนิช ซึ่งตรงกับเวลา 01:26 น. ของวันที่ 21 ในประเทศไทย
ชื่อวสันตวิษุวัตในภาษาอังกฤษบางครั้งก็เรียกว่า spring equinox หรือ March equinox ก็เรียก ในทำนองเดียวกัน ศารทวิษุวัตก็มีชื่อเรียกในภาษาอังกฤษว่า fall equinox หรือ September equinox
วัฒนธรรม
ในประเทศจีน เรียกวันวสันตวิษุวัตว่า วันชุนเฟินหรือวันชุงฮุง (春分) และมีประเพณีการตั้งไข่มากว่า 4,000 ปีแล้ว ในประเทศญี่ปุ่น กำหนดให้วันวสันตวิษุวัต และวันศารทวิษุวัต เป็นวันหยุดราชการ
บริเตน
บริเตน อาจหมายถึง
กรด 3-เมทอกซี-4-ไฮดรอกซีฮิปปูริก
กรด 3-เมทอกซี-4-ไฮดรอกซีฮิปปูริก (3-Methoxy-4-hydroxyhippuric acid) เป็นหนึ่งในแคทีชินเมแทบอไลต์ที่พบในมนุษย์หลังการบริโภคของชาเขียว
ประเทศอินเดียในโอลิมปิกฤดูร้อน 2012
ประเทศอินเดีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
กายอุปกรณ์
กายอุปกรณ์ หมายถึง อุปกรณ์ทางการแพทย์ต่างๆที่ใช้กับร่างกาย ในความหมายที่ใช้ในปัจจุบัน มักจะหมายถึงอุปกรณ์ที่ใช้กับร่างกายเพื่อช่วยเหลือการเคลื่อนไหว เช่น แขนเทียม ขาเทียม อุปกรณ์ประคองหรือดามหลัง อุปกรณ์ดามมือ เป็นต้น แต่โดยทั่วไป ขอบเขตที่แท้จริงของกายอุปกรณ์ ยังรวมไปถึงอุปกรณ์อื่นๆที่ใช้กับร่างกายด้วย เช่น ลูกตาเทียม ข้อเข่าเทียมที่ใช้สำหรับผ่าตัดทดแทนเข่าเดิมในผู้ป่วยข้อเข่าเสื่อม เป็นต้น และอุปกรณ์ช่วยเหลือการเคลื่อนไหวต่างๆ เช่น รถล้อเข็น (Wheelchair) ไม้เท้า เป็นต้น
ส่วน งานกายอุปกรณ์ หมายถึงการตรวจวัดขนาด ออกแบบ ประดิษฐ์ ผลิต ดัดแปลง แก้ไข ซ่อมแซม อุปกรณ์ต่างๆที่ใช้กับร่างกายให้เหมาะสมกับผู้ป่วยแต่ละราย เพื่อช่วยเหลือการเคลื่อนไหวเท่านั้น งานกายอุปกรณ์ต้องอาศัยทักษะฝีมือและความเชี่ยวชาญชำนาญเฉพาะบุคคลค่อนข้างสูง (ร่วมกับความรู้ความเข้าใจในเรื่องวัสดุศาสตร์ วิศวกรรมศาสตร์ ศิลปะ และเรื่องวิทยาศาสตร์การแพทย์ด้านกายวิภาคประยุกต์ ด้านชีวกลศาสตร์และการเคลื่อนไหวประยุกต์พอสมควร)
และ งานกายอุปกรณ์ จัดเป็นส่วนหนึ่งของทีมงานด้านเวชศาสตร์ฟื้นฟู อีกด้วย
ในภาษาอังกฤษคำว่า กายอุปกรณ์ ใช้ใน US ว่า Orthosis and Prosthesis (ตัวย่อว่า O&P) ส่วนในประเทศไทยนิยมเรียกว่า Prosthesis and Orthosis (ตัวย่อ PO) อนึ่งคำว่า Prosthesis อาจเขียนว่า Prostheses ก็ได้เมื่อมีความหมายเป็นพหูพจน์ และคำว่า Orthosis สามารถเขียนให้อยู่ในรูปพหูพจน์ได้ว่า Orthoses
บุคลากรด้านกายอุปกรณ์ในประเทศไทย
บุคลากรที่ทำหน้าที่ตรวจวัดขนาด ออกแบบ ประดิษฐ์ ผลิตและดัดแปลงซ่อมแซมกายอุปกรณ์เสริม-เทียมให้เหมาะสมกับผู้ป่วยและผู้พิการ มีชื่อเรียกตามที่ ก.พ.ระบุ ซึ่งเรียกชื่อตำแหน่งบรรจุตามวุฒิการศึกษาคือ หากสำเร็จการศึกษาระดับประกาศนียบัตรจากโรงพยาบาลเลิดสิน หรือ สำเร็จการศึกษาประกาศนียบัตรชั้นสูงจากสถาบันเทคโนโลยีพระจอมเกล้าพระนครเหนือ (พ.ศ. 2536-2542) เรียกว่า ช่างกายอุปกรณ์ (PO technician) แต่หากสำเร็จการศึกษาระดับปริญญาจะเรียกว่า นักกายอุปกรณ์ (Prosthetist/Orthotist) ซึ่งโรงเรียนกายอุปกรณ์สิรินธร คณะแพทยศาสตร์ศิริราชพยาบาล มหาวิทยาลัยมหิดล ถือเป็นสถาบันการศึกษาแห่งแรกและแห่งเดียวในภูมิภาคเอเชียตะวันออกเฉียงใต้ที่ผลิตบัณฑิตในสาขากายอุปกรณ์หรือนักกายอุปกรณ์ออกมา
(ในอดีต หลักสูตรด้านกายอุปกรณ์ในประเทศไทยยังไม่มีการจัดเป็นหลักสูตรปริญญา ซึ่งเหมือนกับอีกหลายๆหลักสูตร เช่น พยาบาล (เทคนิค), ครู (ประกาศนียบัตรชั้นสูง) เป็นต้น แต่ในปัจจุบันได้ปรับหลักสูตรเป็นระดับปริญญาแล้ว ในหลายๆประเทศ เช่น ญี่ปุ่น ปัจจุบันยังมีหลักสูตรกายอุปกรณ์ทั้งระดับปริญญา (เรียน 4 ปี) และระดับอนุปริญญา (เรียน3 ปี) เช่นกัน)
ช่างกายอุปกรณ์หรือนักกายอุปกรณ์ จะปฏิบัติงานในทีมของเวชศาสตร์ฟื้นฟู ซึ่งจะประกอบด้วยสหสาขาวิชา เช่น แพทย์เวชศาสตร์ฟื้นฟู นักกายภาพบำบัด นักกิจกรรมบำบัด นักอรรถบำบัด นักจิตวิทยา พยาบาลทางเวชศาสตร์ฟื้นฟู
ผู้ที่ทำหน้าที่ส่งต่อการรักษาและร่วมตรวจสอบกายอุปกรณ์กับผู้ป่วยคือ แพทย์ ซึ่งมักเป็น แพทย์เวชศาสตร์ฟื้นฟู หรือ ศัลยแพทย์ออร์โธปิดิกส์
ประเภทของกายอุปกรณ์
กายอุปกรณ์แบ่งเป็น 2 ประเภท ได้แก่
กายอุปกรณ์เทียม
หมายเหตุ
รยางค์ล่าง (Lower extremity) หมายถึง ขา (ตั้งแต่ปลายนิ้วเท้าจนถึงข้อสะโพก) และกระดูกเชิงกราน (ทำหน้าที่เป็นโครงให้ขายึดกับแกนกลางร่างกายที่กระดูกสันหลัง)
รยางค์บน (Upper extremity) หมายถึง แขน (ตั้งแต่ปลายนิ้วมือจนถึงข้อไหล่) กระดูกไหปลาร้าและกระดูกสะบัก (ทำหน้าที่เป็นโครงให้ขายึดกับแกนกลางร่างกายที่กระดูกซี่โครง)
การเรียกชื่อชนิดต่างๆของแขนเทียมและขาเทียม สามารถทำได้ 2 แบบคือ
กายอุปกรณ์เสริม
โดยการเรียกชื่อสำหรับกายอุปกรณ์เสริมแต่ละชนิด สามารถเรียกชื่อได้หลายแบบตามแต่ละระบบมาตรฐานทางการแพทย์ โดยแบ่งเป็นกลุ่มย่อยๆตามข้อด่อที่กายอุปกรณ์เสริมพาดผ่าน เช่น กายอุปกรณ์เสริมสำหรับมือ-ข้อมือ (Wrist-hand orthosis: WHO), กายอุปกรณ์เสริมสำหรับเท้า-ข้อเท้า (Ankle-foot orthosis: AFO) หรือ กายอุปกรณ์เสริมสำหรับกระดูกสันหลังส่วนอก-ส่วนหลัง-ส่วนกระเบนเหน็บ (Thoracolumbosacaral spinal orthosis: TLSO) เป็นต้น
นอกจากนี้ อาจเรียกตามชื่อสามัญ ซึ่งเป็นชื่อเดิมที่มีมาก่อนจะจัดระบบ เช่น อุปกรณ์เสริมชนิดจีเว็ตต์ เบรซ (Jewette brace), อุปกรณ์เสริมชนิดไนท์เบรซ (Knight brace) หรือ ยูนิเวอร์ซัล คัฟฟ์ (Universal cuff) เป็นต้น
อุปกรณ์ช่วยเหลือการเคลื่อนไหว
อุปกรณ์ช่วยเหลือการเคลื่อนไหว (Mobility aids) ต่างๆ เช่น รถล้อเข็น (Wheelchair), ไม้เท้า (Cane) , ไม้ค้ำยัน (Crutches) เป็นต้น มีหลากหลายชนิด ซึ่งต้องอาศัยความรู้ในการเลือกชนิดและส่วนประกอบของอุปกรณ์เหล่านี้เป็นอย่างมาก โดยเฉพาะแผ่นรองนั่งของรถล้อหมุน
สำหรับรถล้อเข็น สามารถแบ่งจำพวกเป็น
ญิฮาดอิสลามอียิปต์
ญิฮาดอิสลามอียิปต์ (Egyptian Islamic Jihad; الجهاد الإسلامي المصري) เป็นกลุ่มก่อการร้ายลัทธิอิสลามอียิปต์ที่ก่อตั้งตึ้งแต่ปลายคริสต์ทศวรรษ 1970 สหประชาชาติแบนกลุ่มนี้ทั่วโลกในฐานะกลุ่มที่มีความเกี่ยวข้องกับอัลกออิดะฮ์ และรัฐบาลหลายแห่งทั่วโลกแบนกลุ่มนี้ด้วย
เป้าหมายหลักดั้งเดิมขอองค์กรคือโค่นล้มรัฐบาลอียิปต์และแทนที่ด้วยรัฐอิสลาม ภายหลังขยายเป้าหมายรวมการโจมตีผลประโยชน์ของสหรัฐและอิสราเอลในอียิปต์และทั่วโลก
หลังการปฏิวัติอียิปต์ อดีตหัวหน้ากลุ่มในอียิปต์หันไปก่อตั้งพรรคการเมืองชื่อพรรคอิสลาม ซึ่งกลายเป็นสมาชิกพันธมิตรต่อต้านรัฐประหารหลังรัฐประหารในประเทศอียิปต์ ค.ศ. 2013
ปฏิบัติการ
ทางกลุ่มออกมาอ้างความรับผิดชอบในการลอบสังหารประธานาธิบดีอันวาร์ ซาดัตเมื่อ พ.ศ. 2534 และการลอบสังหารนายฮัสซัน อัล อัสฟิ รัฐมนตรีมหาดไทยของอียิปต์เมื่อ พ.ศ. 2536 การลอบวางระเบิดสถานทูตอียิปต์ในปากีสถานเมื่อ พ.ศ. 2538 รวมทั้งการพยายามโจมตีสถานทูตสหรัฐในแอลเบเนียเมื่อ พ.ศ. 2541 แต่ไม่สำเร็จ
หัวหน้า
ถึงแม้ว่าอัยมัน อัซเซาะวาฮิรีเป็น "หนึ่งในแนวหน้า" ผู้นำที่แท้จริงคืออัชชะรีฟ นะบีล นะอีมเคยเป็นหัวหน้ากลุ่มนี้ใน ค.ศ. 1988 ถึง 1992
121 (ตัวเลข)
121 เป็น จำนวนธรรมชาติ อยู่ถัดจาก 120 (หนึ่งร้อยยี่สิบ) และอยู่ก่อนหน้า 122 (หนึ่งร้อยยี่สิบสอง)
จารุวรรณ เมณฑกา
คุณหญิงจารุวรรณ เมณฑกา (ชื่อเล่น: เป็ด; เกิด 5 กรกฎาคม พ.ศ. 2488) เป็นสมาชิกคริสตจักรวัฒนา อดีตสมาชิกวุฒิสภากรุงเทพมหานคร อดีตผู้ว่าการตรวจเงินแผ่นดิน อดีตคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.)
จารุวรรณได้รับแต่งตั้งเป็นผู้ว่าการตรวจเงินแผ่นดินเมื่อเดือนธันวาคม พ.ศ. 2544 และไม่ยอมออกจากตำแหน่ง หลังศาลรัฐธรรมนูญวินิจฉัยว่า กระบวนการสรรหาไม่ชอบด้วยกฎหมาย ต่อมาเมื่ออายุครบ 65 ปีแล้ว ต้องพ้นจากตำแหน่งตามกฎหมาย จารุวรรณยังไม่ยอมละทิ้งตำแหน่ง แม้สำนักงานคณะกรรมการกฤษฎีกาวินิจฉัยว่า ไม่อาจอยู่ในตำแหน่งได้อีก จึงนำไปสู่ความขัดแย้งภายในสำนักงานตรวจเงินแผ่นดิน กระทั่งศาลปกครองวินิจฉัยให้พ้นจากตำแหน่งในเดือนตุลาคม พ.ศ. 2553
ระหว่างดำรงตำแหน่งในสำนักงานตรวจเงินแผ่นดินนั้น จารุวรรณถูกวิพากษ์วิจารณ์อย่างกว้างขวางในกรณีเห็นแก่ญาติและขาดความโปร่งใส โดยถูกกล่าวหาว่า ตั้งบุตรตนเองเป็นเลขานุการส่วนตัวโดยได้รับเงินเดือนจากรัฐ และพาบุตรท่องเที่ยวต่างประเทศในการไปราชการของตนเองซึ่งได้รับค่าใช้จ่ายจากรัฐ ฯลฯ แต่จารุวรรณชี้แจงว่า สามารถทำได้ตามกฎหมาย  ต่อมาในเดือนพฤศจิกายน พ.ศ. 2558 จารุวรรณถูกศาลพิพากษาจำคุกฐานทุจริตในตำแหน่งหน้าที่ราชการ เพราะเบิกเงินแผ่นดินไปใช้จ่ายในการทอดกฐิน โดยอ้างว่า ใช้ในการสัมมนา
ประวัติ
จารุวรรณ เมณฑกา เกิดเมื่อวันที่ 5 กรกฎาคม พ.ศ. 2488 ที่กรุงเทพมหานคร เป็นบุตรคนโตในจำนวน 8 คนของ นายเต็ม ยรรยง และนางจำเนียร ยรรยง บิดาของเธอเป็นชาวไทยเชื้อสายจีนกวางตุ้ง ส่วนมารดาเป็นชาวไทยพุทธจากจังหวัดนนทบุรี และครอบครัวตั้งรกรากแถวสามย่าน
สมรสกับนายทรงเกียรติ เมณฑกา นักธุรกิจด้านสิ่งพิมพ์ ชาวไทยเชื้อสายจีนแต้จิ๋ว มีบุตรธิดาด้วยกัน 3 คน คือ
จารุวรรณ เมณฑกา จบการศึกษาจากโรงเรียนศึกษาวัฒนา โรงเรียนเตรียมอุดมศึกษา และได้รับทุนนักเรียนแลกเปลี่ยน (ปัจจุบัน คือ เอเอฟเอส) ไปศึกษาต่อที่สหรัฐอเมริกา จากนั้นจึงเข้าเรียนที่คณะพาณิชยศาสตร์และการบัญชี จุฬาลงกรณ์มหาวิทยาลัย จบด้วยคะแนนเกียรตินิยมอันดับ 1 เหรียญทอง เมื่อ พ.ศ. 2510
การทำงาน
จารุวรรณเริ่มทำงานที่สำนักงานบัญชีไชยยศ สมบัติ เป็นโปรแกรมเมอร์คอมพิวเตอร์ที่บริษัท NCR และ ได้เข้าทำงานด้านบัญชี ที่ การไฟฟ้าฝ่ายผลิตแห่งประเทศไทย หลังจากนั้นสอบชิง ทุน ก.พ. ในโควตาสำนักงานตรวจเงินแผ่นดิน ได้อันดับ 1 ในจำนวน 4 คนที่สอบผ่าน ได้ไปศึกษาต่อปริญญาโท ด้านการบัญชีและการตรวจสอบ ที่ มหาวิทยาลัยมิชิแกนสเตต สหรัฐอเมริกา และจบปริญญาเอกด้านนโยบายสาธารณะและการจัดการ มหาวิทยาลัยเกษมบัณฑิตเมื่อวันที่ 22 ตุลาคม พ.ศ. 2556 เคยทำงานด้านการตรวจเงินแผ่นดินที่ สำนักงานตรวจเงินแผ่นดิน สหรัฐอเมริกา
ปี พ.ศ. 2516 กลับมาเริ่มงานที่สำนักงานการตรวจเงินแผ่นดิน จนกระทั่งได้เป็น ผู้อำนวยการสำนักงานการตรวจเงินแผ่นดินภูมิภาค ผู้ช่วยผู้อำนวยการสำนักงานสำนักงานการตรวจเงินแผ่นดิน และเป็นข้าราชการ ระดับ 10 ในตำแหน่ง รองผู้อำนวยการสำนักงานการตรวจเงินแผ่นดินตามลำดับ
การดำรงตำแหน่งผู้ว่าการตรวจเงินแผ่นดิน
หลังการรัฐประหารในปี พ.ศ. 2549 ได้รับการแต่งตั้งเป็นกรรมการคณะกรรมการตรวจสอบการกระทำที่ก่อให้เกิดความเสียหายต่อรัฐ หรือ คตส. และได้รับการแต่งตั้งให้ทำหน้าที่คณะกรรมการตรวจเงินแผ่นดิน ตั้งแต่วันที่ 20 กันยายน พ.ศ. 2549 จนกว่าจะมีคำสั่งเปลี่ยนแปลง
ต่อมาในปี พ.ศ. 2553 สำนักงานคณะกรรมการกฤษฎีกาได้ตีความการปฏิบัติหน้าที่ในตำแหน่งผู้ว่าการสำนักงานตรวจเงินแผ่นดินของจารุวรรณว่า พ้นจากตำแหน่งนับตั้งแต่วันที่มีอายุครบ 65 ปี แต่จารุวรรณไม่ยินยอมออกจากตำแหน่ง พิศิษฐ์ ลีลาวชิโรภาส รองผู้ว่าการตรวจเงินแผ่นดิน จึงเรียกร้องให้จารุวรรณปฏิบัติตามคำวินิจฉัยดังกล่าว จนเกิดความขัดแย้งกันภายในสำนักงานตรวจเงินแผ่นดิน กระทั่งในเดือนตุลาคม พ.ศ. 2553 ศาลปกครองกลางได้ตัดสินให้การดำรงตำแหน่งผู้ว่าการตรวจเงินแผ่นดินของจารุวรรณสิ้นสุดลงเมื่อมีอายุครบ 65 ปีบริบูรณ์
ในวันที่ 6 กันยายน พ.ศ. 2554 คณะกรรมการ ป.ป.ช. มีมติชี้มูลความผิดกรณีการกล่าวหา จารุวรรณเมื่อครั้งดำรงตำแหน่งผู้ว่าการตรวจเงินแผ่นดิน กับพวก จัดสัมมนาโครงการ "สตง. ในความคิดเห็นของสมาชิกวุฒิสภา" เป็นเท็จ และส่งเรื่องให้อัยการสูงสูดฟ้องต่อศาลฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ ตามมาตรา 157 แห่งประมวลกฎหมายอาญา
หลังรัฐประหาร พ.ศ. 2557
พนักงานอัยการ ฟ้องร้อง คุณหญิงจารุวรรณ ในคดีหมายดำที่ 2054/2559 คดีนี้ศาลอุทธรณ์ พิพากษาจำคุก 1 ปี ในวันที่ 8 ธันวาคม พ.ศ. 2559
งานอื่น ๆ
จารุวรรณได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
อึ่งอ่าง
อึ่งอ่าง หรือ อึ่งยาง เป็นสกุลของสัตว์สะเทินน้ำสะเทินบกจำพวกกบในสกุล Kaloula ในวงศ์อึ่งอ่าง (Microhylidae) วงศ์ย่อย Microhylinae
พบกระจายพันธุ์ในทวีปเอเชีย เช่น เอเชียใต้, เอเชียตะวันออก และเอเชียอาคเนย์ ลักษณะโดยทั่วไป มีผิวหนังมันลื่น มีสีนํ้าตาลลายขาว ขนาดเมื่อโตเต็มที่มีความยาวประมาณ 7 เซนติเมตร มักทําตัวพองเมื่อถูกรบกวน มักร้องเสียงดังเมื่อนํ้านองโดยเฉพาะหลังฝนตกที่มีอากาศเย็นชื้น เสียงร้องดังระงม
การจำแนก
ปัจจุบันจำแนกออกได้มีประมาณ 17 ชนิด บางแหล่งข้อมูลยกให้ K. macrocephala Bourret 1942 เป็นชนิดที่ถูกต้อง ในขณะที่เว็บไซต์สัตว์สะเทินน้ำสะเทินบกโลกถือว่าเป็นชื่อพ้องของชนิด K. pulchra มี 2 ชนิดที่เพิ่งได้รับการอธิบายถึง (เมื่อปี ค.ศ. 2013) และมีอีกหลายชนิดที่ยังไม่ได้รับการบรรยาย
ในประเทศไทยพบอย่างน้อย 3 ชนิด
อีโอซิโนฟิล
อีโอซิโนฟิลสร้างจากไขกระดูก โดยใช้ระยะเวลาประมาณ 3-6 วัน หลังจากนั้น จะเข้าสู่กระแสเลือด ประมาณ 6-8 ชั่วโมง และจะกระจายไปตามเนื้อเยื่อต่าง ๆ โดยอีโอซิโนฟิลที่อยู่ตามเนื้อเยื่อต่าง ๆ อาจจะกลับเข้าไปสู่กระแสเลือดและไขกระดูกอีกก็ได้ นอกจากนี้ พบว่าอีโอซิโนฟิลสามารถเคลื่อนที่ไปยังเนื้อเยื่อที่เกิดการอักเสบอีกด้วย
โดยปกติอีโอซิโนฟิลมีหน้าที่เกี่ยวข้องการตอบสนองต่อการติดเชื้อพยาธิ การแพ้ หรือ การอักเสบ โดยภาวะที่พบอีโอซิโนฟิลสูงนั้น อาจจะเกิดจากหลายสาเหตุ อาทิ ร่างกายเกิดอาการแพ้ (Allergic disorders) การติดเชื้อพยาธิ โรคผิวหนังบางชนิด เป็นต้น
กีฬาจักรยานในโอลิมปิกฤดูร้อน 1900
กีฬาจักรยานในโอลิมปิกฤดูร้อน 1900 เป็นการแข่งขันกีฬาจักรยานในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 11-15 กันยายน พ.ศ. 2443 แข่งขันทั้งหมด 3 รายการ มีนักีฬาเข้าร่วม 72 คน เป็นผู้ชายทั้งหมด จาก 7 ประเทศ
ความทรงจำของฟาราห์ ปาห์ลาวี
ความทรงจำของฟาราห์ ปาห์ลาวี (ชื่อเรื่องต้นฉบับภาษาAn Enduring Love: My Life with the Shah: A Memoir; ISBN 1-4013-5209-X ) เป็นผลงานการประพันธ์ของฟาราห์ ปาห์ลาวี อดีตพระจักรพรรดินีแห่งอิหร่าน ที่ได้รวบรวมเรื่องราวในความทรงจำของเธอตั้งแต่ยังเด็ก และเป็นนักศึกษาสาขาสถาปัตยกรรมศาสตร์ เมื่ออายุ 21 ปี ชีวิตของเธอได้พลิกผันเมื่อได้อภิเษกสมรสกับพระเจ้าชาห์ โมฮัมหมัด เรซา ปาห์ลาวี เธอจึงกลายเป็นจักรพรรดินีแห่งประเทศอิหร่าน แต่ต่อมาอีก 20 ปีให้หลัง ชีวิตของเธอก็เปลี่ยนแปลงอีกครั้งแต่เป็นชีวิตที่พลิกผันเหมือนฝันร้าย เมื่อระบอบราชาธิปไตยในอิหร่านล่มสลาย พระเจ้าชาห์และพระองค์ต้องเสด็จลี้ภัยไปตามประเทศต่าง ๆ จนพระสวามีได้เสด็จสวรรคตที่ประเทศอียิปต์
โดยการประพันธ์ของฟาราห์ ปาห์ลาวีชิ้นนี้ ได้เปิดเผยเรื่องราวความรักความผูกพันของเธอ ที่มีต่อพระราชสวามีและประเทศอิหร่านเป็นครั้งแรก และถือเป็นเรื่องราวการประพันธ์ของพระองค์ที่น่าประทับใจเป็นอย่างยิ่ง
เลโอนอร์แห่งอารากอน สมเด็จพระราชินีแห่งโปรตุเกส
เลโอนอร์แห่งอารากอน (Leonor de Aragón, Elionor d'Aragó; 2 พฤษภาคม ค.ศ. 1402 – 20 กุมภาพันธ์ ค.ศ. 1445) เป็นเจ้าหญิงอารากอนและพระราชินีแห่งโปรตุเกสจากการอภิเษกสมรสกับพระเจ้าดูวาร์ตึ และเป็นผู้สำเร็จราชการแทนพระองค์พระเจ้าอาฟงซูที่ 5 แห่งโปรตุเกส พระราชโอรสขณะทรงพระเยาว์
พระราชประวัติ
เลโอนอร์แห่งอารากอนเสด็จพระราชสมภพเมื่อวันที่ 1 กุมภาพันธ์ ค.ศ. 1402 เป็นพระราชธิดาของพระเจ้าเฟร์นันโดที่ 1 แห่งอารากอน กับเลโอนอร์แห่งอัลบูร์เกร์เก ทรงสูญเสียพระบิดาขณะพระชนมายุ 14 พรรษา พระเจ้าอัลฟอนโซที่ 4 พระเชษฐาของพระองค์ได้สืบราชสมบัติ พระราชมารดาของพระองค์ได้จัดแจงให้พระองค์อภิเษกสมรสกับพระเจ้าดูวาร์ตึแห่งโปรตุเกส การอภิเษกสมรสเกิดขึ้นเมื่อวันที่ 22 กันยายน ค.ศ. 1428 ทั้งคู่มีพระราชโอรสธิดาด้วยกัน 9 พระองค์ แต่มี 4 พระองค์สิ้นพระชนม์ในวัยเยาว์
วันที่ 14 สิงหาคม ค.ศ. 1433 พระสวามีของพระองค์ได้สืบทอดตำแหน่งเป็นกษัตริย์แห่งโปรตุเกสและในวันเดียวกันนั้น ฌูเอา พระราชโอรสพระองค์ใหญ่ของทั้งคู่ได้สิ้นพระชนม์ เลโอนอร์เป็นพระราชินีที่ไม่มีบทบาททางการเมืองทำให้พระองค์ไม่ค่อยเป็นที่นิยม เป็นพระราชินีได้เพียง 5 ปีพระสวามีก็สวรรคตด้วยกาฬโรคในวันที่ 13 กันยายน ค.ศ. 1438 ขณะที่เลโอนอร์กำลังตั้งครรภ์ ในพินัยกรรมพระองค์ได้แต่งตั้งพระนางเป็นผู้สำเร็จราชการแทนพระองค์ ราชสำนักโปรตุเกสได้ทำตามพระประสงค์ของพระองค์ ทว่าด้วยความอ่อนประสบการณ์ สุขภาพที่ไม่สู้ดี และการเป็นชาวอารากอนทำให้พระองค์ไม่เป็นที่นิยม การรับรองตำแหน่งผู้สำเร็จราชการแทนพระองค์จึงก่อให้เกิดจลาจลในลิสบอน ประชาชนต้องการให้อิงฟังตึเปดรู ดยุคแห่งกูอิงบรา พระอนุชาของพระเจ้าดูวาร์ตึเป็นผู้สำเร็จราชการแผ่นดิน การเจรจาต่อรองยืดเยื้ออยู่หลายเดือน ในช่วงนั้นพระองค์ได้ให้กำเนิดเจ้าหญิงจัวนาแห่งโปรตุเกสและได้สูญเสียฟีลีปาพระราชธิดาพระองค์ใหญ่ที่ประชวรพระวัณโรค
ท้ายที่สุดราชสำนักได้แต่งตั้งอิงฟังตึเปดรูเป็นผู้สำเร็จราชการแผ่นดินเพียงหนึ่งเดียว เลโอนอร์ถูกเนรเทศไปอยู่ที่กัสติยาในเดือนธันวาคม ค.ศ. 1440 พระองค์ประชวรหนักและสวรรคตด้วยโรคทางเดินหายใจในวันที่ 19 กุมภาพันธ์ ค.ศ. 1445
พระโอรสธิดา
เลโอนอร์มีพระราชโอรสธิดาทั้งสิ้น 9 คน คือ
ศักดิ์สิทธิ์ เวชสุภาพร
ศักดิ์สิทธิ์ เวชสุภาพร (เกิด 20 มกราคม พ.ศ. 2527) ชื่อเล่น โต๋ เป็นนักร้อง นักดนตรี นักแสดงชาวไทย เป็นบุตรชายคนโตของนคร เวชสุภาพร หัวหน้าวง แกรนด์เอ็กซ์ ที่โด่งดังมากในอดีต กับธนภรณ์ เวชสุภาพร มีน้องชาย 1 คนชื่อ พรรศักดิ์ (เต๋)
มีความสามารถทางด้านการเล่นเปียโนที่โดดเด่น เขาเริ่มหัดเปียโนตั้งแต่อายุ 3 ขวบ โดยปัจจุบันโต๋เล่นเปียโนเป็นประจำอยู่ที่โบสถ์อภิสุทธิสถาน สามารถสอบเทียบระดับ Grade 6 ของ Trinity College of London และได้รับรางวัล Trinity Awards Thailand 1999 & Exhibition Awards
โต๋เข้าวงการบันเทิงสมัยเด็กๆ ซึ่งตอนนั้นอายุ 4 ขวบ โดยเป็นพรีเซนเตอร์โฆษณา อายิโนโมโตะ ร่วมกับครอบครัวเป็นระยะสั้นๆ ในปี พ.ศ. 2531
มีผลงานเพลงประกอบละครนางอายเพลงไม่มีคำว่าสายและยังเคยร่วมเวทีคอนเสิร์ตกับนักเปียโนระดับโลก "ริชาร์ด เคล์เดอมอง และได้ร่วมวงบีไฟว์ อัลบั้ม "Event" จนกระทั่งออกผลงานเดี่ยว โต๋ยังโปรดิวซ์เพลง "บทเพลงในสายลม" และ "เสียงในใจ" อัลบั้ม Dangerous Tata ของทาทา ยัง
ในปี 2008 โต๋ได้รับรางวัลจากงาน เอ็มทีวี เอเชีย อวอร์ดส 2008 ในสาขาศิลปินยอดนิยมจากประเทศไทย ที่จัดขึ้นที่เก็นติ้ง ประเทศมาเลเซีย หลังจากนั้น โต๋ ได้ปล่อยเพลงซิงเกิ้ลแรก “มั้ง?” จากอัลบั้ม โต๋ (มั้ง?) ทางคลื่นวิทยุเมื่อวันที่ 3 สิงหาคม พ.ศ. 2551
ประวัติ
โต๋เกิดเมื่อ 20 มกราคม พ.ศ. 2527 เป็นบุตรชายคนโตของนคร เวชสุภาพร กับธนภรณ์ เวชสุภาพร มีน้องชาย 1 คนชื่อ พรรศักดิ์ เวชสุภาพร (เต๋) นับถือศาสนาคริสต์นิกายโปรเตสแตนต์ จบการศึกษาจากโรงเรียนกรุงเทพคริสเตียนวิทยาลัย, โรงเรียนนานาชาติเอกมัย จบปริญญาตรีจากมหาวิทยาลัยอัสสัมชัญ (ปริญญาตรีเกียรตินิยมอันดับหนึ่ง เหรียญทอง จากคณะบริหารธุรกิจ เอกบริหารธุรกิจระหว่างประเทศ) นอกจากนี้เขายังแต่งเพลงประกอบละคร ดาวหลงฟ้า ภูผาสีเงิน, ใยเสน่หา, พระจันทร์แสนกล และ พ่อตัวจริงของแท้ และยังเป็นโปรดิวซ์เซอร์เพลง “บทเพลงในสายลม” และ “เสียงในใจ” อัลบั้ม Dangerous Tata ของทาทา ยัง ในปีพ.ศ. 2565 เขายอมรับว่าถูกหลอกในกรณี Forex3d เสียเงินไป 7 แสนบาท อย่างไรก็ตามผู้เสียหายจากกรณีนี้ได้แจ้งความว่าการกระทำของเขาที่ออกมายอมรับช้าส่งผลให้มีผู้โดนหลอกจำนวนมากส่งผลให้โต๋เป็นผู้ต้องหาคนหนึ่งในคดีนี้
ชีวิตส่วนตัว
ได้ทำพิธีสู่ขอและหมั้นกับผู้ประกาศข่าวสาว ไบรท์ พิชญทัฬห์ จันทร์พุฒ รายการ “เรื่องเล่าเช้านี้” ทางช่อง 3 เมื่อวันคริสต์มาส 25 ธ.ค. 2563 อย่างเป็นทางการต่อหน้าผู้ใหญ่ทั้ง 2 ครอบครัว โดยเป็นพิธีภายใน
กิจกรรมเพื่อสังคม
โครงการดนตรีบำบัดเด็กป่วยเป็นมะเร็งระยะสุดท้าย โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น เมื่อปี 2548 โต๋และครอบครัวได้เดินทางไปเที่ยวที่จังหวัดขอนแก่น และได้ไปเยี่ยมแฟนคลับของคุณพ่อที่เป็นแพทย์ในโรงพยาบาล จึงได้ทราบว่ามีน้องๆ ที่ป่วยเป็นโรคมะเร็งระยะสุดท้ายจำนวนมากที่ขาดแคลนทุนทรัพย์ในการรักษา โต๋จึงอยากจะช่วยน้องๆ เหล่านั้น ด้วยการจัดคอนเสิร์ตการกุศลหารายได้ช่วยเหลือค่าใช้จ่ายในการรักษา
ทาเคชิ (โปเกมอน)
ทาเคชิ (タケシ Takeshi) หรือชื่อภาษาอังกฤษว่า บร็อก (Brock) เป็นตัวละครเอกของโปเกมอนฉบับอนิเมะ
ประวัติ
เป็นยิมลีดเดอร์แห่งนิบิยิมผู้ใช้โปเกมอนหิน ทาเคชิเป็นคนเจ้าชู้และทำอาหารเก่งไม่ว่าจะเป็นอาหารคนหรืออาหารโปเกมอน โดยเขามีความฝันที่จะเป็นโปเกมอนบรีดเดอร์ และต่อมามีความฝันจะเป็นโปเกมอนด็อกเตอร์
คืน
หมายเหตุ: เครื่องหมาย → หมายถึง พัฒนาร่างเป็น / เครื่องหมาย ↔ หมายถึง พัฒนาร่างเมก้า
สโมสรฟุตบอลพัทยา ยูไนเต็ด (ก่อตั้ง พ.ศ. 2551)
สโมสรฟุตบอลพัทยา ยูไนเต็ด (Pattaya United Football Club) เป็นอดีตสโมสรฟุตบอลอาชีพในประเทศไทยจากเมือง พัทยา จังหวัดชลบุรี ปัจจุบันย้ายที่ตั้งและเปลี่ยนชื่อเป็น สมุทรปราการ ซิตี้
สโมสรสุขาภิบาลตำบลบางพระ
ก่อตั้งโดยนายพันธ์ศักดิ์ เกตุวัตถา อดีตนักฟุตบอลซึ่งเป็นประธานกรรมการสุขาภิบาลตำบลบางพระในขณะนั้น ได้ส่งทีมฟุตบอลเข้าร่วมแข่งขันฟุตบอลชิงถ้วยพระราชทาน ประเภท ง. ในนามทีมสโมสรสุขาภิบาลตำบลบางพระในปี พ.ศ. 2530 และได้แข่งขันจนสามารถเลื่อนขึ้นมาเล่นในระดับ ประเภท ค. และประเภท ข. ตามลำดับ และในปี พ.ศ. 2542 รัฐบาลมีนโยบายยกฐานะสุขาภิบาลทั่วประเทศให้เป็นเทศบาล ทีมสุขาภิบาลตำบลบางพระ จึงเปลี่ยนชื่อทีมเป็นทีมสโมสรฟุตบอลเทศบาลตำบลบางพระตามการยกระดับขององค์กรปกครองส่วนท้องถิ่นนับตั้งแต่นั้นมา
ปี พ.ศ. 2544 สโมสรฟุตบอลเทศบาลตำบลบางพระ คว้าแชมป์ถ้วยพระราชทาน ประเภท ข. ได้สำเร็จ พร้อมกับได้ก้าวขึ้นมาเล่นในลีกดิวิชั่น 1 ของเมืองไทย ซึ่งกลายเป็นจุดเริ่มต้นของการพัฒนาทีมอย่างจริงจัง โดยมี วิทยา คุณปลื้ม อดีต ส.ส. ชลบุรี และสนธยา คุณปลื้ม อดีต รมต.กระทรวงการท่องเที่ยวและกีฬา เข้ามาให้การสนับสนุนทีม โดยสโมสรได้รับการพัฒนาอย่างเต็มที่ในช่วงที่พันธุ์ศักดิ์ เกตุวัตถาได้รับเลือกตั้งให้เป็นนายกเทศมนตรีเทศบาลตำบลบางพระ เพราะนอกจากจะสามารถจัดสรรงบประมาณในการพัฒนากีฬาได้แล้ว นักฟุตบอลของทีมยังมีความมั่นคงด้านการสร้างฐานะ เนื่องจากนักฟุตบอลบางส่วนจะได้รับการบรรจุให้เป็นเจ้าหน้าที่ของเทศบาลจึงเป็นเครื่องการันตีได้ว่าเมื่อเลิกเล่นฟุตบอลแล้วยังมีงานราชการรองรับ ต่อมาเครื่องดื่มโค้กได้เข้ามาเป็นผู้สนับสนุนหลักจึงมีการเปลี่ยนชื่อเป็น สโมสรฟุตบอลโค้ก-เทศบาลตำบลบางพระ เพื่อลงเล่นในดิวิชั่น 1 และประสบความสำเร็จเมื่อฤดูกาล 2550 ทีมจบฤดูกาลด้วยตำแหน่งรองแชมป์ของสาย A และได้อันดับ 3 ในรอบสุดท้าย จึงได้เลื่อนชั้นขึ้นมาเล่นในไทยแลนด์พรีเมียร์ลีกในฤดูกาลต่อมา
ฤดูกาล 2551 สโมสรฟุตบอลโค้ก-เทศบาลตำบลบางพระ ได้เล่นในลีกสูงสุดเป็นฤดูกาลแรก และจบฤดูกาลด้วยอันดับ 11 อย่างเหนือความคาดหมาย
พัทยา ยูไนเต็ด
ฤดูกาล 2552 สโมสรได้เปลี่ยนชื่อมาเป็น สโมสรพัทยา ยูไนเต็ด และจดทะเบียนเป็นนิติบุคคลตามข้อกำหนดของสมาพันธ์ฟุตบอลเอเชีย พร้อมทั้งเปลี่ยนสนามเหย้าของทีมจากสนามโค้ก - จำลอง เสมอวงษ์ เป็นสนามเทศบาลหนองปรือ แต่กลับมีผลงานในลีกช่วงครึ่งฤดูกาลแรกไม่ค่อยดีนัก โดยลงแข่ง 14 นัด ชนะเพียง 2 นัด และแพ้ไปถึง 6 นัด เก็บได้เพียง 12 คะแนน ทำให้ พันธ์ศักดิ์ เกตุวัตถา ผู้จัดการทีมที่ควบตำแหน่งกุนซือมาหลายปี จึงประกาศลาออกจากการเป็นผู้ฝึกสอนและทำหน้าที่ผู้จัดการอย่างเดียว และได้วิสูตร วิชายา อดีตกุนซือทีมธนาคารกรุงเทพมาเป็นผู้ฝึกสอนคนใหม่ แต่คุมทีมได้เพียง 1 นัด โดยเป็นการออกไปเสมอกับทีมจุฬาฯ ยูไนเต็ด 1-1 โดยต่อมาสโมสรได้ทำการแต่งตั้งจเด็จ มีลาภ อดีตกุนซือผู้พาทีม ชลบุรี คว้าแชมป์ลีกในฤดูกาล 2550 มาทำหน้าที่แทน
ปี พ.ศ. 2558 กลุ่มบริษัทอีนิกมา สปอร์ต เวนเจอส์ (ESV) ได้เข้ามาดูแลกิจการสโมสร โดยมีนายพรรณธฤต เนื่องจำนงค์ เข้ามาเป็นประธานบริหารสโมสรคนใหม่ พร้อมทั้งแต่งตั้งฌอน ลุค เซนต์บิวรี กุนซือชาวอังกฤษมาทำหน้าที่เป็นผู้จัดการทีม ทำศึกยามาฮ่าลีกวัน 2558 ต่อมาได้เปลี่ยนกุนซือเป็น ลิม จอง เฮือน ชาวเกาหลีใต้ ในเวลาต่อมา และประสบความสำเร็จ ด้วยตำแหน่งรองแชมป์ จึงได้เลื่อนชั้นขึ้นมาเล่นในไทยพรีเมียร์ลีก ปี 2559
มิสโมเดลออฟเดอะเวิลด์
ผู้ดำรงตำแหน่งมิสโมเดลออฟเดอะเวิลด์คนปัจจุบัน คือ Anastasilla Ushakova จากรัสเซีย
สโมสรฟุตบอลพัทยา ยูไนเต็ด (ก่อตั้ง พ.ศ. 2551)
พัทยา ยูไนเต็ด
ต่อมาเนื่องจากมีปัญหาเรื่องสิทธิในการทำทีมกับทางเจ้าของสิทธิ์อย่าง ชลบุรี ทำให้นายพรรณธฤต เนื่องจำนงค์ ยุติบทบาทในการทำทีม และได้ทำการก่อตั้ง อินเตอร์ พัทยา ขึ้นมาเพื่อลงแข่งขันในลีกภูมิภาคต่อไป
ปี พ.ศ. 2559 เนื่องจากมีปัญหาในการทำทีมเจ้าของสิทธิ์อย่าง ชลบุรีเอฟซี จึงทำการประกาศขายทีมเป็นมูลค่า 60 ล้านบาท โดยมีกลุ่มทุนจากจังหวัดอุดรธานีให้ความสนใจแต่การเจรจาไม่เป็นผลจึงได้ล้มเลิกไปทำให้กลุ่มทุนจากอุดรธานีได้เข้าไปเทคโอเวอร์สโมสร บีอีซี เทโรศาสน แทนในขณะที่สโมสรพัทยา ยูไนเต็ดได้กลุ่มทุนจากสนามกอล์ฟเกียรติธานีเข้ามาเทคโอเวอร์
การเปลี่ยนชื่อและย้ายที่ตั้งไปยังสมุทรปราการ
พ.ศ. 2561 สโมสรได้ทำการเปลี่ยนชื่อเป็นสโมสรฟุตบอลสมุทรปราการ ซิตี้และย้ายสนามเหย้าไปที่สนามกีฬาการกีฬาแห่งประเทศไทย บางพลี
สนาม
ดอลฟินสเตเดียม เป็นสนามฟุตบอลตั้งอยู่ที่อำเภอบางละมุง จังหวัดชลบุรี ประเทศไทย ปัจจุบันเป็นสนามเหย้าของ สโมสรฟุตบอลพัทยา ยูไนเต็ด สโมสรฟุตบอลจาก ไทยพรีเมียร์ลีก มีความจุทั้งหมด 6,000 ที่นั่ง
ในปี พ.ศ. 2558 หลังจากมีการเข้าซื้อกิจการสโมสร สนามแห่งนี้ได้มีการปรับภูมิทัศน์โดยรวมสนามทั้งหมดและเพิ่มอัฒจรรย์หลังประตูทั้ง 2 ด้าน พร้อมทั้งเปลี่ยนชื่อสนามเป็น ดอลฟินสเตเดียม
บันทึกผลการแข่งขัน
{| class="wikitable"
ผู้ฝึกสอน
รายชื่อผู้ฝึกสอน (2550 - 2561)
หลวงชำนาญนิติเกษตร (อุทัย แสงมณี)
รองอำมาตย์เอก หลวงชำนาญนิติเกษตร เดิมชื่อ อุทัย แสงมณี เป็นรัฐมนตรีช่วยว่ากระทรวงยุติธรรม ในคณะรัฐมนตรีไทย คณะที่ 9 รัฐมนตรีช่วยว่าการกระทรวงเกษตราธิการในคณะรัฐมนตรีไทย คณะที่ 10 โดยมีจอมพล แปลก พิบูลสงคราม เป็นนายกรัฐมนตรี คณะรัฐมนตรีไทย คณะที่ 15 โดยมีปรีดี พนมยงค์ เป็นนายกรัฐมนตรี และเป็นสมาชิกคณะราษฎรสายพลเรือน
การทำงาน
ในปี พ.ศ. 2477 รัฐบาลสยามได้จัดประกวดเนื้อร้องเพลงชาติใหม่ โดยมีคณะกรรมการพิจารณาเพลงชาติ โดยหนึ่งในนั้นประกอบด้วย หลวงชำนาญนิติเกษตร ต่อมาเขาได้เป็นหัวหน้าสำนักงานโฆษณาการ (พ.ศ. 2479-2480) ในปี พ.ศ. 2484 หลวงชำนาญนิติเกษตร ได้เป็นรัฐมนตรีช่วยว่าการกระทรวงยุติธรรม ตั้งแต่วันที่ 20 มีนาคม พ.ศ. 2484 - 26 กันยายน พ.ศ. 2484 และรัฐมนตรีช่วยว่าการกระทรวงพาณิชย์ ตั้งแต่วันที่ 26 กันยายน พ.ศ. 2484 - 4 กุมภาพันธ์ พ.ศ. 2485 โดยเป็นผู้ประเดิมตำแหน่งเป็นคนแรกทั้งสองตำแหน่ง
ในปี พ.ศ. 2489 ก็ได้ดำรงตำแหน่ง รัฐมนตรีว่าการกระทรวงยุติธรรมของไทย ในรัฐบาลปรีดี พนมยงค์ และเป็นสมาชิกสภาผู้แทนราษฎรประเภทที่ 2 ในปี พ.ศ. 2494
กีฬาจักรยานในโอลิมปิกฤดูร้อน 2020
การแข่งขันกีฬาจักรยานในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 9 สิงหาคม ค.ศ. 2021 ณ สนามกีฬาโอลิมปิกบีเอ็มเอ็กซ์
ฮารุกะ (โปเกมอน)
ฮารุกะ (ハルカ Haruka) หรือชื่อภาษาอังกฤษว่า เมย์ (May) เป็นตัวละครเอกของโปเกมอนฉบับอนิเมะ
ประวัติ
เป็นโปเกมอนโคออดิเนเตอร์ผู้มีบ้านเกิดอยู่ที่เมืองโทกะ พี่สาวของมาซาโตะ มีนิสัยชอบกินมาก เธอเป็นลูกของยิมลีดเดอร์แห่งโทกะยิม
อยู่ในการหมุนเวียน
หมายเหตุ: เครื่องหมาย → หมายถึง พัฒนาร่างเป็น
กลุ่มซาลาฟิสต์เพื่อการเรียกร้องและการสู้รบ
กลุ่มซาลาฟิสต์เพื่อการเรียกร้องและการสู้รบ (The Salafist Group for Call and Combat) เป็นกลุ่มที่แยกตัวออกมาจากกองกำลังติดอาวุธอิสลามเมื่อ พ.ศ. 2539 ปัจจุบันเป็นกลุ่มติดอาวุธที่มีประสิทธิภาพมากที่สุดในแอลจีเรีย กลุ่มนี้ไม่เน้นเป้าหมายที่เป็นพลเรือนจึงได้รับการสนับสนุนมาก เป้าหมายหลักเป็นทหารและเจ้าหน้าที่ของรัฐบาลแอลจีเรีย เน้นการโจมตีในชนบท เชื่อว่ามีความเกี่ยวข้องกับอัลกออิดะฮ์ คาดว่ามีสมาชิกประมาณ 1,000 – 2,000 คน ฐานที่มั่นอยู่ในแอลจีเรีย รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้
อาร์คัมฮอเรอร์
อาร์คัมฮอเรอร์ (Arkham Horror) เป็นเกมกระดานซึ่งออกแบบโดยริชาร์ด ลอเนียส และวางจำหน่ายครั้งแรกในปี ค.ศ. 1987 (พ.ศ. 2530) โดยบริษัทเคโอเซียม ก่อนเปลี่ยนตัวแทนจำหน่ายเป็นบริษัทแฟนตาซีไฟลท์เกมและได้รับการปรับปรุงอีกครั้งในปี ค.ศ. 2005 (พ.ศ. 2548)
ในทั้งสองรุ่นนั้น ตัวละครของผู้เล่นจะรับบทบาทเป็นนักสืบสวนในเมืองอาร์คัม รัฐแมสซาชูเซตส์ จากงานประพันธ์ของเอช. พี. เลิฟคราฟท์ ซึ่งมีประตูมิติเปิดอยู่ทั่วเมือง ซึ่งเมื่อประตูมิติเหล่านี้มีจำนวนมากพอก็จะเรียกสิ่งทรงอำนาจมาทำลายเมืองหรือโลกไป ผู้เล่นจะต้องหลีกเลี่ยงหรือต่อสู้กับสิ่งที่มายังอาร์คัมทางประตูมิติเหล่านี้และเดินทางเข้าไปในโลกต่างมิติ ก่อนจะกลับมาอาร์คัมเพื่อปิดประตูมิติลง
ลักษณะทั่วไป
กระดานของเกมนั้นจะแสดงสถานที่ต่างๆในเมืองอาร์คัม รวมทั้งถนนและอาคารต่างๆ นอกจากนั้นยังมีสถานที่ประหลาดซึ่งนักสืบสวนสามารถเดินทางไปได้ ผู้เล่นแต่ละคนจะมีตัวแทนเป็นนักสืบสวน ซึ่งปรากฏเป็นไพ่แทนตัวละคร ค่าพลัง และไพ่แทนสิ่งต่างๆ เมื่อเกมดำเนินไป ก็จะมีประตูมิติเปิดขึ้นในเมืองและมีสัตว์ประหลาดจากต่างมิติเข้ามาในเมือง ผู้เล่นต้องต่อสู่หรือหลบเลี่ยงสัตว์ประหลาดเหล่านี้พร้อมกับรวบรวมอุปกรณ์จากสถานที่ต่างๆแล้วเข้าไปในประตูมิติ หลังจากที่เดินทางในโลกต่างมิติและกลับมาแล้ว ผู้เล่นก็จะสามารถปิดประตูมิติได้ โดยขณะที่เล่นอยู่นั้นก็จะมีเหตุการณ์ต่างๆเกิดขึ้น ขณะที่ประตูมิติเปิดอยู่นั้น ค่า"ความหายนะ" (Doom Track) ก็จะเพิ่มขึ้นเรื่อยๆ และเมื่อค่านี้ไปถึงขีดสุดก็จะมีสิ่งอันน่าสะพรึงกลัวออกมายังอาร์คัม ซึ่งในฉบับปี 1987นั้นจะทำให้เกมจบลงทันทีโดยนับว่าผู้เล่นพ่ายแพ้ แต่ในฉบับปี 2005 นั้นผู้เล่นสามารถจะสู้กับสัตว์ประหลาดตัวสุดท้ายได้
ความเป็นมา
เดิมทีนั้นริชาร์ด ลอเนียส ได้เสนอ อาร์คัมฮอเรอร์ ให้บริษัทเคออเซียม โดยใช้ชื่อว่า คอลออฟคธูลู: เดอะบอร์ดเกม โดยดัดแปลงมาจากเกมเล่นตามบทบาท เสียงเรียกของคธูลู ของเคออเซียมเอง ซึ่งเคออเซียมได้แก้ไขโดยเพิ่มกฎบางอย่าง เช่น ค่าความหายนะ เข้าไป และจำหน่ายโดยใช้ชื่อว่า อาร์คัมฮอเรอร์ ในปี 1987 ซึ่งเกมนี้ได้รับรางวัลออริจินอวอร์ดประเภท "เกมกระดานแนวแฟนตาซีหรือนิยายวิทยาศาสตร์ยอดเยี่ยมแห่งปี 1987"
อาชีวอนามัย
อาชีวอนามัย (occupational hygiene หรือ industrial hygiene) เป็นการคาดคะเน การรับรู้ การประเมิน การควบคุมและป้องกันภัยจากงานซึ่งอาจส่งผลให้เกิดการบาดเจ็บ การเจ็บป่วย หรือมีผลกระทบต่อความเป็นอยู่ดีของคนงาน ภัยหรือสิ่งเร้าความเครียดเหล่านี้มักแบ่งเป็นทางชีววิทยา เคมี กายภาพ การยศาสตร์และจิตสังคม ความเสี่ยงของผลต่อสุขภาพจากสิ่งเร้าความเครียดหนึ่ง ๆ เป็นฟังก์ชันของภัยคูณด้วยการสัมผัสของปัจเจกหรือกลุ่ม สำหรับสารเคมี สามารถเข้าใจภัยได้เป็นโพร์ไฟล์การตอบสนองขนาด (dose response profile) ซึ่งมักยึดตามการศึกษาหรือแบบจำลองทางพิษวิทยา นักอาชีวอนามัยทำงานใกล้ชิดกับนักพิษวิทยาในการทำความเข้าใจภัยทางเคมี นักฟิสิกส์สำหรับภัยทางกายภาพ และแพทย์และนักจุลชีววิทยาสำหรับภัยทางชีวภาพ นักอนามัยสิ่งแวดล้อมและอาชีวอนามัยถือเป็นผู้เชี่ยวชาญในศาสตร์การสัมผัส (exposure science) และการจัดการความเสี่ยงสัมผัส นักอนามัยจะใช้ความเชี่ยวชาญด้านศาสตร์การสัมผัสเพื่อป้องกันคนงาน ผู้บริโภค และชุมชน หรืออย่างใดอย่างหนึ่ง ขึ้นอยู่กับชนิดของงาน
อาร์คัมฮอเรอร์
ความเป็นมา
ในปี 2004 บริษัท สโคทอส ได้ลิขสิทธิ์ของอาร์คัมฮอเรอร์จากริชาร์ด ลอเนียส และได้ติดต่อบริษัทแฟนตาซีไฟลท์เกมเป็นตัวแทนจำหน่ายให้ สโคทอส ลอเนียส และ เควิน วิลสัน จากแฟนตาซีไฟลท์เกมได้ร่วมกันปรับปรุงรูปแบบการเล่นหลายๆอย่าง ก่อนจะเริ่มจำหน่ายในปี 2005
เกมฉบับปี 1987
อาร์คัมฮอเรอร์ ฉบับปี 1987 นั้นมีลักษณะเรียบง่ายกว่าฉบับ 2005 มาก โดยไพ่และเบี้ยสัญลักษณ์นั้นใช้ภาพประกอบแบบขาวดำ แผนที่ของอาร์คัมนั้นประกอบด้วยถนนที่ตัดกันและเป็นช่องต่างๆ ซึ่งข้างถนนนั้นมีสถานที่ต่างๆ เช่น มหาวิทยาลัยมิสคาทอนิค ซึ่งตัวละครของผู้เล่นสามารถแวะไปได้ และประตูมิติก็อาจเปิดในสถานที่เหล่านี้ โลกต่างมิตินั้นถูกแสดงเป็นแถวยาวด้านบนของกระดาน เหตุการต่างๆที่เกิดขึ้นในอาร์คัมนั้นจะคำนวณจากการโยนลูกเต๋าและเทียบกับตารางของสถานที่
ปกติแล้ว ตัวละครจะเดินไปตามช่องด้วยจำนวนที่สุ่มจากการทอยเต๋าหน้าหกสองลูก ไพ่ของนักสืบสวนนั้นจะมีค่าพลังสี่ค่าอยู่ก่อนแล้ว คือ พูดคุย ต่อสู้ ความรู้ และ หลบซ่อน ซึ่งในการกระทำต่างๆนั้นจะวัดความสำเร็จได้โดยการทอยเต๋าหน้าหกให้ได้ค่าที่เท่ากันหรือต่ำกว่าค่าพลังนั้นๆ และมีคลิปกระดาษสำหรับใช้แสดงค่า สติ กับ กำลัง ซึ่งจะเปลี่ยนแปลงบ่อยระหว่างการเล่น
ก่อนจะขึ้นรอบของผู้เล่นนั้นจะเป็น "มีธอสเฟส" ซึ่งอาจมีประตูหรือสัตว์ประหลาดออกมา โดยทุกครั้งที่มีประตูเพิ่มขึ้น ค่าความหายนะก็จะเพิ่มขึ้นไปด้วย และเมื่อมีประตูมิติมากกว่า13ประตู ก็จะเกิด "หายนะแห่งอาร์คัม" ทำให้เกมจบลงโดยผู้เล่นทุกคนเป็นฝ่ายพ่ายแพ้ สัตว์ประหลาดนั้นจะเคลื่อนที่ไปทั่วเมืองและโจมตีนักสืบสวนทุกคนที่พบ และได้พบสัตว์ประหลาดบางชนิดก็จะทำให้ค่าสติลดลง นักสืบสวนที่เสียค่ากำลังหรือสติไปจนหมดจะถูกส่งไปที่สถาบำบัดจิตหรือโรงพยาบาลตามแต่กรณีเพื่อรับการรักษา แต่ตัวละครที่เสียค่าพลังจนหมดในโลกต่างมิตินั้นจะถือว่าตาย และผู้เล่นต้องเริ่มใช้ตัวละครใหม่แทน
ผู้เล่นจะชนะเกมได้โดยการปิดประตูมิติทั้งหมด ซึ่งทำได้โดยการเข้าไปทางประตูนั้นๆไปยังโลกต่างมิติ ผ่านเหตุการณ์สองเหตุการณ์ แล้วจึงกลับมาอาร์คัมเพื่อทำลายประตู ทุกครั้งที่ประตูถูกปิดนั้นค่าความหายนะก็จะลดลง
เกมฉบับปี 2005
ผู้เล่นแต่ละคนต้องเลือกตัวละครนักสืบสวนตามที่เกมมีให้ ตัวละครแต่ละตัวนั้นจะมีค่าสถานะสามคู่บ่งบอกถึงจุดแข็งและจุดอ่อนของแต่ละคน ผู้เล่นสามารถจะปรับค่าพลังในแต่ละคู่ให้เน้นไปที่ด้านหนึ่งได้ ยกตัวอย่างเช่น ค่าความสามารถคู่หนึ่งนั้นคือ ความรู้ กับ โชค ถ้าผู้เล่นเลือกที่จะให้ค่าความรู้สูงขึ้นก็จะทำให้ค่าโชคต่ำลงเช่นกัน ตัวละครต่างๆจะมีอุปกรณ์เริ่มต้นและความสามารถพิเศษที่แตกต่างกัน และค่า สติ กับ พลังกาย ด้านหลังของไพ่ตัวละครนั้นจะมีประวัติย่อๆสำหรับผู้เล่นที่ต้องการเพิ่มลักษณะของเกมเล่นตามบทบาทระหว่างการเล่น
ตัวละครของผู้เล่นแต่ละตัวจะถูกวางบนกระดานตามตำแหน่งของสถานที่ตามที่ระบุไว้ในการ์ด รวมทั้งมีอุปกรณ์เริ่มต้นและค่าสติกับพลังกาย จากนั้นจึงเลือก Ancient One ซึ่งเป็นเป้าหมายที่ต้องพยายามเอาชนะ หรืออาจจะใช้วิธีสุ่มจับไพ่ของ Ancient One แทนก็ได้
ระบบของเกมที่ใช้ในการคำนวณความสำเร็จในการกระทำต่างๆนั้นจะใช้การทอยลูกเต๋าหกหน้าตามค่าความสามารถ โดยจะนำไปบวกหรือลบกับค่าปรับแต่งอีกที ถ้าค่าออกมาเป็นห้าหรือหกก็นับว่าประสบความสำเร็จ การกระทำส่วนใหญ่นั้นต้องการความสำเร็จจากการคำนวณเพียงครั้งเดียว โดยปกติแล้วจะมีข้อยกเว้นคือค่าสติและการต่อสู้ขณะที่สู้กับสัตว์ประหลาด ยกตัวอย่างเช่น ไพ่ที่ต้องการให้ทอยค่า ความรู้ -1 ถ้าตัวละครมีค่าความรู้เท่ากับ 4 ก็ต้องทอยเต๋าสามลูก และถ้ามีเต๋าอย่างน้อยหนึ่งลูกที่ขึ้นหน้าห้าหรือหก ก็จะนับว่าตัวละครนั้นกระทำการสำเร็จ (และอาจได้ผลดีตอบแทน) แต่ถ้าไม่มีเต๋าลูกใดออกหน้าห้าหรือหกเลย ก็ถือว่าล้มเหลว (และอาจได้รับผลเสียด้วย)
ในแต่ละรอบ ผู้เล่นจะเคลื่อนตัวละครของตนไปบนกระดาน และพบเหตุการณ์ในสถานที่ต่างๆ (โดยการหยิบไพ่ตามที่กำหนดไว้)หรือต่อสู้กับสัตว์ประหลาด ในบางสถานที่นั้น ผู้เล่นสามารถซื้ออุปกรณ์หรือได้รับผลพิเศษอื่นๆ ตัวอย่างเช่น ตัวละครที่อยู่ที่สถานบำบัดจิคอาร์คัมก็จะได้รับการฟื้นฟูค่าสติหนึ่งแต้ม หรืออาจจ่ายเงินสองเหรียญเพื่อฟื้นค่าสติสูงสุด ไม่ว่ากรณีไหน ในรอบนั้นผู้เล่นก็ต้องหยิบได้ไพ่เหตุการณ์ปกติในรอบนั้น
ตัวละครที่เจอสัตว์ประหลาดนั้นสามารถเลือกได้ว่าจะแอบหลบผ่านไปหรือต่อสู้ด้วย การต่อสู้กับสัตว์ประหลาดนั้นต้องทอยเต๋าวัดค่าสติก่อน ซึ่งถ้าทอยไม่ผ่านตัวละครก็จะเสียค่าสติตามที่ระบุไว้ตามที่ระบุไว้ในไพ่สัตว์ประหลาด หลังจากนั้น ตัวละครจะสามารถใช้คาถาหรืออาวุธเพื่อช่วยในการต่อสู้ได้ ถ้าสัตว์ประหลาดไม่ถูกทำลายทันทีก็ต้องทอยเต๋าเพื่อวัดผลการต่อสู้โดยบวกกับค่าที่เพิ่มมาจากอุปกรณ์ คาถา และอาวุธที่ใช้ สัตว์ประหลาดบางประเภทนั้นต้องทอยเต๋าวัดผลการต่อสู้ให้ผ่านเพียงครั้งเดียว แต่บางประเภทก็ต้องใช้หลายครั้ง